Document ID: /roh_data/filtered/fineweb-2-filterrobots_roh.jsonl.gz/36813

In motocilist da 57 onns charrava en direcziun Rehanau. Sco quai che la Polizia chantunala communitgescha è el curt avant il tunnel Plazzas vegnì sin il vial oppost. Ils motivs pertge, n'èn anc betg enconuschents. Sinaquai èsi vegnì tar ina collisiun cun in auto che charrava en direcziun sid. La dunna da 58 onns che seseva sin la moto è morta anc en il lieu d'accident. Il motociclist è sa blessà grev ed è vegnì transportà cun la Rega en il spital chantunal a Cuira.
Polizia tschertga perditgas
La via A13 era per bunamain trais uras serrada tranter Panaduz e Rothenbrunen/Giuvaulta. Il traffic è vegnì svià sur la via chantunala. Cunquai che las circumstanzas da l'accident n'èn anc betg scleridas dal tut tschertga la polizia perditgas.
RR novitads 20:00